wannaphong/clean_thaiwikipedia huggingface dataset:
# SERPINB10
เซอร์ปิน บี10 (หรือ SERPINB10) เป็นโปรตีนของมนุษย์ และเป็นโปรตีนสมาชิกลำดับที่ 10 ในเคลดบีของมหาวงศ์เซอร์ปิน ถูกถอดรหัสได้จากยีน SERPINB10 บนโครโมโซมคู่ที่ 18

 หน้าที่ 
โดยปกติแล้ว โปรตีนในมหาวงศ์เซอร์ปินจะทำงานควบคุมกระบวนต่างๆของเซลล์ได้อย่างหลากหลาย ทั้งภายในและภายนอกเซลล์ เช่น กระตุ้นระบบคอมพลีเมนต์, ควบคุมกระบวนการการละลายลิ่มเลือดและการจับลิ่มของเลือด, ควบคุมระบบการเปลี่ยนแปรรูปของเซลล์, กดการเจริญของเนื้องอก, ควบคุมสมกุลการเกิดอะพอพโทซิสและการเคลื่อนที่ของเซลล์ โดยโครงสร้างของเซอร์ปินนั้นเป็นโครงสร้างโปรตีนตติยภูมิที่มีความหลากหลายต่ำมาก (well conserved) ซึ่งจะประกอบไปด้วยแผ่นบีตา 3 แผ่น และเกลียวอัลฟา 8 หรือ 9 เกลียว ส่วนสำคัญของโมเลกุลเซอร์ปีนที่ใช้ในการเข้าทำปฏิกิริยานั้นประกอบไปด้วยวงศูนย์ปฏิกิริยา (reactive center loop; RCL) ที่เชื่อมต่ออยู่กับแผ่นบีตา A และ C โดย Protease inhibitor-10 (PI10 หรือ SERPINB10) จัดเป็นสมาชิกหนึ่งในวงศ์ย่อยของเคลดบี (โอแวลบูมิน) ซึ่งมีความเกี่ยวเนื่องสัมพันธ์เป็นอย่างมากกับ Serpin PI1 ต้นแบบ (MIM 107400) โดยการวิเคราะห์หลักฐานกายวิภาคเปรียบเทียบพบว่า ทั้งเซอร์ปิน บี10 และเซอร์ปิน PI1 ต้นแบบนั้น มีการพัฒนาโครงสร้างมาจากจุดกำเนิดเดียวกันแต่ทำหน้าที่ต่างกัน (homology) และคล้ายกับโอแวลบูมินที่พบในไข่ไก่ กล่าวคือ ขาดส่วนต่อขยายที่ปลาย N- และปลาย C-, ไม่มีเปปไทด์ส่งสัญญาณ และมีหมู่ของซีรีนเป็นส่วนประกอบก่อนตำแหน่งท้ายสุด แทนที่จะเป็นแอสพาราจีน*
# วัดโคกพระเจดีย์
วัดโคกพระเจดีย์ เป็นวัดราษฎร์สังกัดคณะสงฆ์มหานิกาย ตั้งอยู่หมู่ที่ 2 บ้านโคกพระ ตำบลโคกพระเจดีย์ อำเภอนครชัยศรี จังหวัดนครปฐม เจ้าอาวาสองค์ปัจจุบันคือ พระครูประภัศร์ กิติคุณ (พระมหาเติม)

เดิมเป็นพื้นที่ดอนมีลักษณะเป็นโคกเก่า ๆ น่าจะมีวัดร้างตั้งอยู่ ต่อมามีประชาชนมาอยู่อาศัยบริเวณนี้มากขึ้น จึงใช้สถานที่แห่งนี้สร้างวัดขึ้น ชื่อ "วัดโคกพระเจดีย์" ซึ่งต่อมาตำบลโคกพระเจดีย์ได้ตั้งชื่อตามวัดนี้ ตั้งเป็นวัดเมื่อ พ.ศ. 2447 ได้รับพระราชทานวิสุงคามสีมาเมื่อ พ.ศ. 2465

อุโบสถประดิษฐาน หลวงพ่อดำ มีรูปลักษณ์เป็นองค์สีดำ แต่ในปี พ.ศ. 2563 ค้นพบว่าภายใต้เนื้อทองเปลวที่ชาวบ้านมาปิดไว้นั้น มีเนื้อที่ถูกหล่อด้วยทองคำ เงิน และนาค เป็นเนื้อสามกษัตริย์ ถือเป็นพระปรานเนื้อสามกษัตริย์องค์แรกและหนึ่งเดียวในจังหวัดนครปฐม แต่ทั้งนี้ยังไม่ทราบประวัติองค์พระว่าเป็นยุคใด ในวัดยังมีซากเจดีย์โบราณ สันนิษฐานว่าน่าจะสร้างขึ้นในสมัยรัตนโกสินทร์ตอนต้น เป็นเจดีย์ทรงระฆังเหลี่ยม ย่อมุมไม้สิบสอง ตั้งอยู่บนชุดฐานสิงห์ซ้อนลดหลั่นกันขึ้นมา 3 ชั้น องค์ระฆังประดับปูนปั้นลายใบไม้ ส่วนยอดเป็นชุดมาลัยเถา

รายนามเจ้าอาวาส
 พระธูป สพฺพิ 
 พระเบี้ย ยสฺสุวณฺโณ 
 พระครูธรรมธร เปล่ง ยสชาโต 
 พระครูประภัศร์กิตติคุณ (อภิปญฺโญ ป.ธ.๓)
# วัดแป้นทองโสภาราม
วัดแป้นทองโสภาราม เป็นวัดราษฎร์สังกัดคณะสงฆ์มหานิกาย ตั้งอยู่ในแขวงสามวาตะวันตก เขตคลองสามวา กรุงเทพมหานคร พื้นที่วัดเป็นที่ราบลุ่ม ตั้งอยู่ระหว่างคลองสามตะวันตกกับคลองสี่ตะวันตก แวดล้อมไปด้วยทุ่งนา อาณาเขตวัดมีคูคลองโดยรอบ อุโบสถในวัดประดิษฐานพระพุทธสุวรรณเศรษฐี (หลวงพ่อทองเศรษฐี) พระประธานอุโบสถหลังใหม่

วัดและชาวมอญในชุมชนชาวมอญนี้ได้มอบที่ดินให้สร้างโรงเรียนวัดแป้นทองเป็นที่เล่าเรียนมาตั้งแต่ปี พ.ศ. 2492

ประวัติ
วัดแป้นทองโสภารามตั้งวัดเมื่อ พ.ศ. 2424 ได้รับพระราชทานวิสุงคามสีมาเมื่อ 12 พฤศจิกายน พ.ศ. 2553 เขตวิสุงคามสีมากว้าง 6 เมตร ยาว 18 เมตร ผูกพัทธสีมาเมื่อประมาณ พ.ศ. 2465  

วัดแป้นทองโสภารามเป็นวัดมอญ สร้างโดยนายทองและนางแป้น สองสามีภรรยาคหบดีผู้มีจิตศรัทธาเลื่อมใสพุทธศาสนาในสมัยพระบาทสมเด็จพระจุลจอมเกล้าเจ้าอยู่หัว ประชาชนที่อยู่ใกล้วัดส่วนใหญ่เป็นชาวมอญที่ย้ายมาจากอำเภอพระประแดง จังหวัดสมุทรปราการ ในอดีตในหน้านา ชาวมอญพระประแดงจะล่องเรือจากปากน้ำสมุทรปราการผ่านคลองแสนแสบมายังบริเวณชุมชนแป้นทองสัมพันธ์ในปัจจุบันเพื่อทำนา แต่ตั้งแต่สมัยพระบาทสมเด็จพระพุทธเลิศหล้านภาลัยเป็นต้นมา ก็เริ่มทำนาแล้วพักอาศัยอยู่อย่างถาวร ไม่กลับพระประแดงแล้ว กลายเป็นชาวมอญสามวานับแต่บัดนั้น  

งานประเพณี
ในช่วงวันสงกรานต์ในวันที่ 13–15 เมษายนของทุกปี มีการทำบุญและบังสุกุลให้กับบรรพบุรุษ ในวันที่ 14–15 เมษายน มีการสรงน้ำพระและเทศน์เป็นภาษามอญ ในช่วงเย็นมีการละเล่นสะบ้ามอญ
# อาหรับมุสลิม
อาหรับมุสลิม  เป็นกลุ่มคนที่พูดภาษาอาหรับซึ่งนับถือศาสนาอิสลามและมีอัตลักษณ์ ภาษา และวัฒนธรรมเป็นอาหรับมุสลิม อาหรับไม่ใช่ชาติพันธุ์ แต่เป็นศัพท์ทางวัฒนธรรมเพื่อเรียกผู้คนที่มีภาษาอาหรับเป็นภาษาแม่  อาหรับมุสลิมถือเป็นประชากรส่วนใหญ่ในประเทศแอลจีเรีย, บาห์เรน, คอโมโรส, จิบูติ, อียิปต์, อิรัก, จอร์แดน, คูเวต, เลบานอน, ลิเบีย, มอริเตเนีย, โมร็อกโก, โอมาน, กาตาร์, ซาอุดีอาระเบีย, ซูดาน, โซมาเลีย, ซีเรีย, สหรัฐอาหรับเอมิเรตส์, ตูนิเซีย และเยเมน ประเทศลิเบีย, ตูนิเซีย, แอลจีเรีย และโมร็อกโก ถูกเข้าใจผิดว่าเป็นประเทศอาหรับอย่างเดียว เพราะในประเทศก็มีชนเบอร์เบอร์อาศัยอยู่ ใช่ว่าประชากรทั้งหมดในประเทศที่มีมุสลิมส่วนใหญ่เป็นอาหรับมุสลิม มีชาวอาหรับหลายคนที่ไม่ได้เป็นมุสลิม และมุสลิมหลายก็ไม่ได้มีเชื้อสายอาหรับ อาหรับมุสลิมก่อให้เกิดกลุ่มชาติพันธุ์-ภาษาที่ใหญ่ที่สุดของชาวมุสลิมในโลกMargaret Kleffner Nydell Understanding Arabs: A Guide For Modern Times, Intercultural Press, 2005, , page xxiii, 14 ตามมาด้วยเบงกอล,มุสลิมเบงกอลประมาณ 152 ล้านอาศัยอยู่ในประเทศบังกลาเทศและอีก 36.4ล้านคนอาศัยอยู่ในประเทศอินเดีย (เดอะเวิลด์แฟกต์บุ๊ก ค.ศ. 2014); ชาวบังกลาเทศประมาณ 10 ล้านคนอยู่ในตะวันออกกลาง, 1 ล้านคนอยู่ในประเทศปากีสถาน, 5 ล้านคนอยู่ในอังกฤษ ปัญจาบ, และชวา

ประชาชนในประเทศอียิปต์และเลบานอนส่วนใหญ่ระบุว่าตนเป็นชาวอียิปต์และเลบานอนมากกว่าระบุเป็นชาวอาหรับหรือมุสลิม

อาหรับมุสลิมจำนวนมากอาศัยอยู่ในเขตอาหรับพลัดถิ่น อาหรัยมุสลิมถือเป็นประชากรอาหรับส่วนใหญ่ในประเทศเบลเยียม, ฝรั่งเศส, เยอรมนี, อินโดนีเซีย, อิหร่าน, อิสราเอล, เนเธอร์แลนด์, ตุรกี และสหราชอาณาจักร ในขณะที่อาหรับคริสเตียนเป็นประชากรอาหรับส่วนใหญ่ในประเทศอาร์เจนตินา, ออสเตรเลีย, บราซิล, ชิลี, โคลอมเบีย, คิวบา, กรีซ, เฮติ, เม็กซิโก, สหรัฐ, อุรุกวัย และเวเนซุเอลา ประมาณหนึ่งส่วนสี่ของอาหรับอเมริกันเป็นอาหรับมุสลิม

ดูเพิ่ม
 อาหรับคริสเตียน
 อาหรับยิว
 ดรูซ
 ลูกหลานอิสมาอีล
 ศาสนาบาไฮ
# วัดลาดบัวขาว (กรุงเทพมหานคร)
วัดลาดบัวขาว เป็นวัดราษฎร์สังกัดคณะสงฆ์มหานิกาย ตั้งอยู่ในแขวงบางคอแหลม เขตบางคอแหลม กรุงเทพมหานคร เจ้าอาวาสองค์ปัจจุบันคือ พระครูปทุมโชติวัฒน์ (เจริญ)

วัดลาดบัวขาวตั้งเป็นวัดเมื่อปี พ.ศ. 2310 ได้รับพระราชทานวิสุงคามสีมาเมื่อปี พ.ศ. 2367 เขตวิสุงคามสีมากว้าง 14 เมตร ยาว 28 เมตร 

อาคารเสนาสนะในวัดได้แก่ พระอุโบสถ ภายในประดิษฐานพระประธานนามว่า พระพุทธชัยมงคล  มีศาลาการเปรียญก่อตั้งเมื่อปี พ.ศ. 2527 เปิดเฉพาะวันสำคัญทางศาสนา เช่น วันวิสาขบูชา วันมาฆบูชา วันอาสาฬหบูชา เป็นต้น วัดมีสวนป่าลานธรรมซึ่งแต่เดิมเคยเป็นกุฏิสงฆ์ ภายในสวนประกอบด้วยหอระฆัง บ่อน้ำสระบัว และพระพุทธรูป

รายนามเจ้าอาวาส
 พระชม
 พระทองยอด
 พระครูสงวน เกสโร
 พระครูวิมลธรรมธาดา 
 พระครูปทุมโชติวัฒน์
# อำเภอบะนีมะฏ็อร
บะนีมะฏ็อร  เป็นอำเภอในเขตผู้ว่าการซานา ประเทศเยเมน ณ พ.ศ. 2546 อำเภอนี้มีประชากร 100,012 คน

สิ่งแวดล้อม
thumb|ญะบัลฮะฎูร หรือญะบะลุนนะบีชุอัยบ์ เป็นภูเขาที่สูงที่สุดในอาระเบีย

อำเภอนี้เป็นที่ตั้งของญะบะลุนนะบีชุอัยบ์หรือญะบัลฮะฎูร แห่งทิวเขาย่อยฮะรอซในทิวเขาซะเราะวาต เป็นภูเขาที่สูงที่สุดในประเทศเยเมนและคาบสมุทรอาหรับ
# ทางด่วนคุนหมิง–บ่อหาน
ทางด่วนคุนหมิง–บ่อหาน  เรียกโดยทั่วไปว่า ทางด่วนคุนหมัว (, ตามชื่อเมืองบ่อหานในภาษาจีนว่า หมัวฮาน) เป็นทางด่วนที่เชื่อมต่อระหว่างเมืองคุนหมิง มณฑลยูนนาน ประเทศจีน และเมืองบ่อหาน ซึ่งเป็นเมืองชายแดนในจังหวัดปกครองตนเองชนชาติไท สิบสองปันนา มณฑลยูนนาน ที่ติดต่อกับประเทศลาว ทางด่วนนี้เป็นเส้นทางสายแยกของทางด่วนหมายเลข 85 (ทางด่วนฉงชิ่ง–คุนหมิง)G85 渝昆高速 http://www.china-highway.com/html/165/22/22916/1.htm

ทางด่วนคุนหมิง–บ่อหานเป็นส่วนหนึ่งของทางด่วนคุนหมิง–กรุงเทพ ในฝั่งประเทศจีน ที่ไปสุดเส้นทางที่กรุงเทพมหานคร ประเทศไทย โดยจะผ่านเมืองบ่อหาน ซึ่งเป็นจุดสถานีปลายทางทางใต้อยู่ที่ชายแดนจีน–ลาว และมีด่านพรมแดนที่เชื่อมต่อกับทางหลวงหมายเลข 13 ในประเทศลาว โดยแล้วเสร็จไปเมื่อปี พ.ศ. 2560"Chinese section of Kunming-Bangkok Highway completed" http://www.theindependentbd.com/arcprint/details/118476/2017-10-13 

ปัจจุบัน ทางหลวงจีนหมายเลข 213 ซึ่งเป็นทางหลวงที่ไม่ใช่ทางด่วน มีแนวเส้นทางเดียวกันและคู่ขนานกันในบางช่วงกับเส้นทางของทางด่วนสายนี้
# วัดไทร (เขตบางคอแหลม)
วัดไทร เป็นวัดราษฎร์สังกัดคณะสงฆ์มหานิกาย ตั้งอยู่ในแขวงบางโคล่ เขตบางคอแหลม กรุงเทพมหานคร

ประวัติ
ประวัติการสร้างและผู้ใดสร้างวัดไทรนั้นไม่มีหลักฐานแน่ชัด แต่เมื่อสันนิษฐานจากองค์พระพุทธรูปที่มีอยู่ในวิหาร และดูจากพระปรางค์หรือเจดีย์ สันนิษฐานว่าน่าจะเป็นฝีมือช่างสมัยอยุธยาตอนปลาย ขณะที่เจดีย์บางองค์ระบุ ร.ศ. 123 คือสร้างในสมัยกรุงรัตนโกสินทร์ จากข้อมูลในหนังสือ ประวัติวัดทั่วราชอาณาจักร สันนิษฐานว่าสร้างขึ้นในสมัยรัตนโกสินทร์ราว พ.ศ. 2410 ไม่ปรากฏนามและประวัติผู้สร้าง วัดได้รับพระราชทานวิสุงคามสีมาเมื่อวันที่ 25 สิงหาคม พ.ศ. 2541

อาคารเสนาสนะ
อุโบสถหลังใหม่ปัจจุบันซึ่งยกสูงจากระดับพื้น เป็นที่ประดิษฐานพระประธานของวัด คือ พระพุทธชินราชจำลอง ได้เริ่มก่อสร้างและวางศิลาฤกษ์เมื่อวันที่ 16 มกราคม พ.ศ. 2537 แล้วเสร็จในปี พ.ศ. 2542 หน้าบันอุโบสถมีตราสัญลักษณ์งานฉลองสิริราชสมบัติครบ 50 ปีของพระบาทสมเด็จพระปรมินทรมหาภูมิพลอดุลยเดช บรมนาถบพิตร เมื่อ พ.ศ. 2539 ใบเสมาทำจากหินชนวนขนาดเล็กล้อมรอบอุโบสถ พระอุโบสถหลังเก่าซึ่งปัจจุบันเป็นพระวิหารปิดตาย เนื่องจากถูกขโมยพระพุทธรูปอยู่บ่อยครั้ง เจดีย์พระธาตุสีทองที่สร้างขึ้นในสมัยพระครูโสภณธรรมรังษีเป็นเจ้าอาวาส ภายในบรรจุพระสารีริกธาตุ และอัฐิหลวงปู่สุ่นและอัฐิหลวงพ่อพูน กิตติสาโร เจ้าอาวาสองค์ก่อน มณฑปหลวงปู่พุ่มภายในมีรูปเหมือนของหลวงปู่พุ่มขนาดเท่าองค์จริง

ศาลเจ้าพ่อเรืองอันเป็นที่นับถือของชาวจีนย่านบางรัก ภายในจะมีรูปหล่อปูนปั้นของเจ้าพ่อเรืองในชุดนักรบมือซ้ายถือดาบ ประวัติของเจ้าพ่อเรืองนั้น สันนิษฐานว่าเป็นขุนเรือง ทหารผู้กล้าในการสู้ศึกสมัยกรุงศรีอยุธยา องค์เจ้าพ่อเรืองลอยมาติดที่ท่าเทียบเรือแถววัดสวนพลู ชาวจีนได้สร้างศาลและอัญเชิญท่านมาอยู่ที่ตรอกไก่ (ถนนศรีเวียงในปัจจุบัน) แต่เมื่อมีการสร้างโรงแรมขึ้น จึงอัญเชิญมายังวัดไทร

รายนามเจ้าอาวาส
 หลวงพ่อรุ่ง
 หลวงพ่อสุ่น
 อาจารย์แก้ว
 หลวงตาหนู
 หลวงพ่อพูน กิตฺติสาโร
 พระครูโสภณธรรมรังษี (อุดม สุภจาโร (เกตุสืบ))
 พระครูนิโครธปัญญาคุณ (ปรีชา ปุณฺณสีโล)
# ชินวุธ ศิริสัมพันธ์
ชินวุธ ศิริสัมพันธ์ (ชื่อเล่น: วู้ดดี้;สุดยอดแม่ไม้มวยไทย มหกรรมศิลปะการต่อสู้ป้องกันตัวเอกลักษณ์ไทยและนานาชาติ ครั้งที่ 3 13 มิถุนายน พ.ศ. 2497 –) เป็นนายกสมาคมครูมวยไทยเลี้ยงต้อนรับนักกีฬา ก่อนลุยศึกศิลปะการต่อสู้ป้องกันตัวฯ 13 มี.ค. นี้เดอะไนน์ เซ็นเตอร์ พระราม 9 สืบสานศิลปะนักมวยไทย 48 ชาติ ขึ้นสังเวียนชกที่พัทยา - เดลินิวส์ และเป็นผู้บุกเบิกมวยไทยให้เป็นที่แพร่หลายในประเทศอังกฤษอย่างต่อเนื่องสุดยอดมวยไทย

 ประวัติ 
ชินวุธ ศิริสัมพันธ์ เป็นนายกสมาคมครูมวยไทย ซึ่งรวบรวมครูมวยไทยผู้ทรงคุณวุฒิ เพื่อเผยแพร่มวยไทยทั้งในและต่างประเทศ รวมถึงมีพิธีไหว้ครูมาอย่างต่อเนื่องเป็นเวลาหลายปีมวยไทย 6 ทวีปบุกพัทยา 8 -16 มี.ค. - คมชัดลึก อีกทั้งมีนโยบายเชิงยุทธศาสตร์ให้ผู้เรียนมวยไทย ต้องเดินทางมาร่วมพิธีไหว้ครูที่ประเทศไทยส.ครูมวยเตรียมจัดงานศิลปะต่อสู้ไทย ตั้งเป้าเป็นศูนย์กลางกีฬาต่อสู้โลกในอนาคต

ชินวุธ ศิริสัมพันธ์ เป็นผู้จัดมหกรรมศิลปะการต่อสู้ป้องกันตัวเอกลักษณ์ไทยสู่นานาชาติมาหลายครั้งทัพนักกีฬา 57 ประเทศร่วมชิงชัย มหกรรมศิลปะการต่อสู้-เอกลักษณ์ไทย เขาเผยว่ามวยไทย และไหว้ครูรำมวยเป็นสิ่งที่เรียนรู้ได้ไม่สิ้นสุด ที่ชาวต่างชาติให้การยอมรับ และใน พ.ศ. 2561 เขาประเมินว่าได้มีชาวต่างชาติที่ยินดีเดินทางมาเรียนไม่น้อยกว่า 800 คน
# แอลฟา-แลคตัลบูมิน
แอลฟา-แลคตัลบูมิน (หรือ LALBA) เป็นโปรตีนที่พบในมนุษย์ ถูกถอดรหัสได้โดยยีน LALBA บนโครโมโซมคู่ที่ 12 มีหน้าที่สำคัญในกระบวนการสร้างน้ำตาลแลคโตสในน้ำนมของสัตว์เลี้ยงลูกด้วยนม และอาจช่วยลดอุบัติการณ์การเกิดมะเร็งในเด็กที่ทานนมแม่ได้

 บทบาทและหน้าที่ 

แอลฟา-แลคตัลบูมินเป็นโปรตีนที่ควบคุมกระบวนการสร้างน้ำตาลแลคโตสในน้ำนมของสัตว์เลี้ยงลูกด้วยนมเกือบทุกสปีชีส์  ในลิงไพรเมต การหลั่งของฮอร์โมนโปรแลคตินจะกระตุ้นให้มีการแสดงออกของยีน LALBA ที่สร้างแอลฟา-แลคตัลบูมิน เพิ่มมากขึ้น แอลฟา-แลคตัลบูมินที่เพิ่มขึ้นนี้ จะช่วยเพิ่มความสามารถในการเข้าจับกับซับสเตรตของเอนไซม์เอ็นอะเซทิลแลคโตซามีนซินเทส และส่งผลให้เกิดการสร้างน้ำตาลแลคโตสเพิ่มมากขึ้นในที่สุด

ในกระบวนข้างต้น แอลฟา-แลคตัลบูมินจะทำหน้าที่สร้างเฮทเทอโรไดเมอร์ของเอนไซม์แลคโตสซินเทส (LS heterodimer) และ B4GALT1 (β-1,4-galactosyltransferase) จะสร้างสารประกอบในการเร่งปฏิกิริยา โปรตีนทั้ง 2 ชนิดที่เกิดขึ้นนี้จะทำให้ LS สามารถสร้างน้ำตาลแลคโตสได้โดยการถ่ายโอนส่วนหนึ่ง (moiety) ของโมเลกุลกาแลคโตสเข้าทำปฏิกิริยากับกลูโคส ซึ่งเมื่อแอลฟา-แลคตัลบูมินเกิดสารประกอบเซิงซ้อนกับ B4GALT1 จะทำให้เอนไซม์ดังกล่าวมีความสามารถในการเข้าจับกับกลูโคสได้มากกว่า 1,000 เท่า และยังส่งผลยับยั้งการเกิดพอลิเมอร์ของกาแลคโตสได้ด้วย

เนื่องจากแอลฟา-แลคตัลบูมินจัดเป็นโปรตีนที่มีขนาดใหญ่ (multimeric protein) ในสภาวะปกติจึงสามารถเข้าจับกับไอออนของแคลเซียมและสังกะสีได้อย่างแข็งแรง แต่เมื่ออยู่ในสภาพที่เป็นกรด เช่น ในกระเพาะอาหาร ไอออนของแคลเซียมจะถูกปลดปล่อยออกมาแล้วไปกระตุ้นให้เกิดการหลั่งเอนไซม์ไลเปส เพื่อย่อยไตรกลีเซอไรด์ที่อยู่ในน้ำนม นอกจากนี้ การพับแปรของแอลฟา-แลคตัลบูมินของมนุษย์ในสภาพแวดล้อมดังกล่าว ที่เรียกว่า HAMLET อาจเหนี่ยวนำให้เกิดอะพอพโทซิสของเนื้องอกในทางเดินอาหารของเด็กที่กินนมแม่ได้ ดังนั้น แอลฟา-แลคตัลบูมินอาจทำหน้าที่ทางชีวภาพได้แตกต่างกันอย่างมากขึ้นอยู่กับสถานะการพับของโมเลกุลและสภาพแวดล้อมในร่างกาย และสันนิษฐานได้ว่า HAMLET อาจสามารถช่วยลดอุบัติการณ์ของมะเร็งในเด็กที่กินนมแม่ได้โดยการกำจัดเซลล์เนื้องอกออกจากลำไส้

 คุณสมบัติทางกายภาพ 
โครงสร้างของ อัลฟา-แลกตัลบูมิน เป็นที่รู้จักกันดีและประกอบด้วยกรดอะมิโน 123 หน่วยและสะพานไดซัลไฟด์ 4 ตัว น้ำหนักโมเลกุลคือ 14178 Da และจุดไอโซอิเล็กทริกอยู่ระหว่าง 4.2 ถึง 4.5 ความแตกต่างของโครงสร้างหลักอย่างหนึ่งกับของเบตา-แลคโตโกลบูลินคือ ไม่มีกลุ่มไทออลอิสระใด ๆ ที่สามารถใช้เป็นจุดเริ่มต้นของปฏิกิริยาโควาเลนต์มวลรวม เป็นผลให้ อัลฟา-แลกตัลบูมินบริสุทธิ์จะไม่ก่อตัวเป็นเจลเมื่อมีการแปลงสภาพ และการทำให้เป็นกรด

 วิวัฒนาการ 
การเปรียบเทียบลำดับของ แอลฟา-แลกตัลบูมิน แสดงให้เห็นถึงความคล้ายคลึงกันอย่างมากกับไลโซไซม์ โดยเฉพาะ Ca-binding c-lysozyme ดังนั้นประวัติวิวัฒนาการที่คาดไว้ก็คือการทำสำเนาของยีน c-lysozyme ตามมาด้วยการกลายพันธุ์ ยีนนี้เกิดขึ้นก่อนในบรรพบุรุษร่วมกันของสัตว์เลี้ยงลูกด้วยนมและนก ซึ่งอาจมีต้นกำเนิดอยู่ที่ประมาณ 300 ล้านปี
# ผิวหนังตายแห้ง
หนังตายล่อนอังกฤษ-ไทย: ศัพท์บัญญัติราชบัณฑิตยสถาน  แพทยศาสตร์ ๖ ส.ค. ๒๕๔๔  หรือ ผิวหนังตายแห้งคลังศัพท์ไทย โดย สวทช. การแพทย์ (; จากภาษากรีก: eschara) เป็นรูปแบบหนึ่งของเนื้อตายลอกหลุด (slough) หรือชิ้นส่วนของเนื้อเยื่อที่ตายแล้วที่หลุดออกจากผิวหนัง โดยเฉพาะภายหลังการบาดเจ็บจากไฟไหม้ และพบได้ในกรณีของเนื้อเน่าตาย (gangrene), แผลเปื่อย (ulcer), การติดเชื้อฟังไจ, เนื้อเยื่อตายจากแผลแมงมุมกัด, รอยเห็บกัดที่เกิดจากความเกี่ยวเนื่องกับ ไข้เผื่อน และการสัมผัสกับเชื้อแอนแทรกซ์ชนิดผิวหนัง (cutaneous) คำว่า "eschar" (หนังตายแห้ง) ไม่สามารถใช้ทดแทนกันได้กับคำว่า "scab" (สะเก็ดแผล) เพราะหนังตายแห้งต้องประกอบด้วยเนื้อเยื่อที่ตายแล้ว (necrotic tissue) ส่วนสะเก็ดแผลประกอบขึ้นจากเลือดที่แห้งกรังกับสารคัดหลั่ง (exudate)

หนังตายแห้งสีดำ (black eschars) พบมากที่สุดเกิดจากเชื้อแอนแทรกซ์กลุ่มผิวหนัง (cutaneous anthrax; คือกลุ่มการติดเชื้อจาก Bacillus anthracis) ซึ่งอาจติดต่อผ่านทางสัตว์ในปศุสัตว์หรือผ่าน Pasteurella multocida ที่พบในแมวและกระต่าย หนังตายแห้งสามารถใช้แยกแยะความต่างของการติดเชื้อริกเก็ตต์เซีย (rickettsial) R. parkeri rickettsiosis ในมุนษย์ ออกจากไข้ผื่นร็อกกีเมาเทนโดยดูที่การปรากฏของหนังตายแห้งที่จุดฝี (inoculation) 
ในภาษาอังกฤษบางครั้งเรียกหนังตายแห้งว่า black wound (แผลดำ) เพราะแผลจะมีบักษณะถูกคลุมด้วยเนื้อเยื่อตายแล้วสีดำแห้งกรังอย่างหนา
# SERPINB6
เซอร์ปิน บี6 (หรือ SERPINB6) เป็นโปรตีนของมนุษย์ และเป็นโปรตีนสมาชิกลำดับที่ 6 ในเคลดบีของมหาวงศ์เซอร์ปิน (Serpin family B member 6) ถูกถอดรหัสได้โดยยีน SERPINB6 บนโครโมโซมคู่ที่ 6

ดูเพิ่ม
 เซอร์ปิน
# จักรวรรดิรัสเซียในโอลิมปิกฤดูร้อน 1900
จักรวรรดิรัสเซีย เข้าร่วมแข่งขันกีฬาโอลิมปิกฤดูร้อน ครั้งที่ 2 ค.ศ. 1900 (พ.ศ. 2443) ที่กรุงปารีส ประเทศฝรั่งเศส ระหว่างวันที่ 14 พฤษภาคม - 28 ตุลาคม พ.ศ. 2443 คณะกรรมการโอลิมปิกแห่งชาติจักรวรรดิรัสเซียเป็นผู้ทำหน้าที่ในการส่งนักกีฬาเข้าร่วมแข่งขันจำนวน 4 คน ใน 2 ชนิดกีฬา ผลการแข่งขันครั้งนี้ประเทศจักรวรรดิรัสเซียไม่ได้รับเหรียญรางวัล

 นักกีฬาที่เข้าร่วม 

กีฬาชายหญิงรวม       รวม     

 ฟันดาบ 

ผลการแข่งขันดังนี้ :

ชายOfficial report 1900  Page 165 Only two competed.Russia Fencing at the 1900 Paris Summer Games

 นักกีฬา  รายการ  รอบ 1  รอบก่อนรองฯ  Repechage  รอบรองฯ  ชิงชนะเลิศ ผล  อันดับ ผล  อันดับ ผล  อันดับ ผล  อันดับ ผล  อันดับ Julian Michaux  Men's masters sabre  Unknown  1–4 Q rowspan=2 colspan=4   6–1  2 Q  3–4  5 Petro Zakovorot  Unknown  1–4 Q  5–2  3 Q  2–5  7
# อำเภอปกครองตนเองชนชาติไท ล่าหู่ และว้า เมืองแลม
อำเภอปกครองตนเองชนชาติไท ล่าหู่ และว้า เมืองแลม  เป็นเขตปกครองตนเองที่ตั้งอยู่ทางตะวันตกเฉียงใต้ของมณฑลยูนนาน ประเทศจีน มีพรมแดนทางทิศใต้และทิศตะวันตกติดต่อกับรัฐฉานของประเทศพม่า เมืองแลม (เมิ่งเหลียน) เป็นอำเภอทางตะวันตกสุดภายใต้เขตการปกครองของเมืองผูเอ่อร์

ทั้งนี้การเรียกชื่อตามภาษาจีนคือ อำเภอปกครองตนเองชนชาติไท ล่าหู่ และว้า เมิ่งเหลียน

 ภูมิอากาศ 

  ดูเพิ่ม 
 ชาวได (ชาวไท)
 ชาวล่าหู่
 ชาวว้า
# กฎหมายสัญชาติฮังการี
สัญชาติฮังการี (magyar állampolgárság) สามารถได้รับจากการเกิด, การแปลงสัญชาติ และ การแปลงสัญชาติซ้ำ, และ การพิจารณาโดยใช้หลักพื้นฐานของกฎหมายครอบครัวเป็นหลัก

หลักการทางกฎหมายโดยพื้นฐานของการได้สัญชาติฮังการี มีระบุไว้ในรัฐธรรมนูญประเทศฮังการีข้อ G) ส่วนกฎหมายโดยละเอียด มีกำหนดไว้ในพระราชบัญญัติ LV ปี ค.ศ.1993 เรื่องการเป็นพลเมืองฮังการี (ตัวย่อภาษาฮังการี: Ápt.) (ภาษาฮังการี: magyar állampolgárságról szóló 1993. évi LV. törvény)

 หลักการได้รับสัญชาติฮังการี 

 หลักการสืบเชื้อสาย (ประเทศฮังการีให้สัญชาติตามหลักการทางสายเลือด: ความเป็นพลเมืองขึ้นอยู่กับความเป็นพลเมืองของบรรพบุรุษ)
 หลักความเสมอภาค (ไม่มีความแตกต่างตามว่าเด็กเกิดในหรือนอกสมรส และ ระหว่างสถานะของพ่อแม่)

 การได้มาซึ่งสัญชาติฮังการี 
การได้มาซึ่งสัญชาติฮังการี สามารถได้โดยการรับมาแต่กำเนิดตามกฎหมายครอบครัว หรือ ได้รับมาภายหลังจากการแปลงสัญชาติ (หรือ การแปลงสัญชาติกลับซ้ำ)

 การเกิด 

 ลูกของพ่อหรือแม่ชาวฮังการี ถือเป็นพลเมืองชาวฮังการี
 เด็กไร้สัญชาติ ที่เกิดในพรมแดนประเทศฮังการี

 ข้อเท็จจริงตามหลักกฎหมายครอบครัว 

 การพิจารณาคดีเกี่ยวกับความเป็นพ่อ หรือ การคลอดบุตร
 การรับรองความเป็นบุตร หรือ การแต่งงานใหม่ของพ่อแม่

 การแปลงสัญชาติ 
การแปลงสัญชาติให้เป็นฮังการี มีหลักการ 5 อย่าง:

a) ต้องอาศัยอยู่ในฮังการีอย่างต่อเนื่องเป็นเวลา 8 ปี ด้วยวีซ่าพำนักถาวร (ในกรณีของผู้เยาว์อาจเปลี่ยนไป เช่น ถ้าเกิดและอยู่ในประเทศฮังการีตอนเด็ก อาจลดเหลือ 5 ปี กรณีที่ผู้เยาว์ยื่นขอสัญชาติร่วมกับผู้ปกครอง หรือ ผู้ปกครองได้รับสัญชาติฮังการีแล้ว),

b) ต้องไม่เคยทำอาชญากรรมผิดกฎหมายในประเทศฮังการี,

c) ต้องมีการทำมาหากินและการอยู่อาศัยในประเทศฮังการี,

d) การแปลงสัญชาติไม่ได้ละเมิดต่อความปลอดภัยและความมั่นคงของประเทศฮังการี (ผู้ก่อการร้าย),

e) ต้องผ่านข้อสอบรัฐธรรมนูญฮังการีพื้นฐาน ซึ่งข้อสอบเป็นภาษาฮังการี คะแนนสูงกว่า 80 เปอร์เซ็นต์ขึ้นไป (ยกเว้นผู้ที่ได้รับการยกเว้น ที่มีมากกว่าอายุ 60 ปีบริบูรณ์)

 การแต่งงาน 
การได้สัญชาติฮังการีโดยการแต่งงานนั้น สามารถรับได้ด้วยวิธีการต่อไปนี้

หากมีที่พำนักแน่นอนในประเทศฮังการี
 แต่งงานกับชาวฮังการี 3 ปี และ มีบุตรร่วมกัน

หากไม่ได้อยู่ในประเทศฮังการี
 แต่งงานกับชาวฮังการี 10 ปี หรือ
 แต่งงานกับชาวฮังการี 5 ปี และ มีบุตรร่วมกัน

  ดูเพิ่ม 

 Magyarország Alaptörvénye
 A magyar állampolgárságról szóló 1993. évi LV. törvény
 Kukorelli István: Alkotmánytan. Budapest, Osiris Kiadó, 1997. pp.115-133
 Trócsányi László-Schanda Balázs: Bevezetés az alkotmányjogba. Budapest, HVG-ORAC Kiadó, 2013.

 A magyar állampolgárság viszonya a magyar nemzetiséghez és a lakóhelyhez - a jogtörténetben és jelenleg
 A magyar állampolgárság fejlődéstörténete a kezdetektől a rendszerváltozásig
 Az állampolgárság megszerzéséről a Magyar Köztársaság Helsinki Nagykövetségének honlapján
# เอ็ดดี แวน แฮเลน
เอ็ดเวิร์ด โลเดอแวก ฟัน ฮาเลน  หรือ เอ็ดดี แวน แฮเลน  เป็นนักดนตรีชาวอเมริกัน เขาเป็นนักแต่งเพลงและมือกีตาร์แห่งวงแวนแฮเลน ซึ่งเขาร่วมก่อตั้งวงในปี 1972 กับพี่ชายที่เป็นมือกลอง อเล็กซ์ แวน แฮเลน มือเบส มาร์ก สโตน และนักร้องนำ เดวิด ลี ร็อท เขาเป็นที่รู้จักกันดีในการเล่นแทปกีตาร์โซโล่ ด้วยการเล่น อเพจจิโอ ที่รวดเร็วโดยการเล่น แทปปิง
# ไทยซุปเปอร์โมเดลคอนเทสต์ 2011
ไทยซุปเปอร์โมเดลคอนเทสต์ 2011  เป็นการประกวดไทยซูเปอร์โมเดลคอนเทสต์ ครั้งที่ 10 ซึ่งมีการประกวดรอบตัดสินในวันที่ 17 มกราคม พ.ศ. 2555 ณ โรงแรมเซ็นทาราแกรนด์ เซ็นทรัลพลาซา ลาดพร้าว กรุงเทพมหานคร ผู้ชนะไทยซุปเปอร์โมเดลคอนเทสต์ในปีนี้คือ ปีย์วรา เรืองอร่าม จากจังหวัดชลบุรี

 ผลการประกวด 
 ลำดับ 
ผลการประกวดผู้เข้าประกวด ไทยซุปเปอร์โมเดล 2011 10 – ปีย์วรา เรืองอร่าม 10 คนสุดท้าย 1 – นิธิภรณ์ เลิศนิติวงศ์กุล
 3 – เพชุตา อุดมศักดิ์
 6 – สุกัญญา หวายสันเทียะ
 9 – อุไรพรรณ ปัญญไพโรจน์
 11 – อุไรศรี วัตรสังข์
 15 – กมลวรรณ แย้มพลอย
 17 – วัลเณซ่า พวง แฮร์มันน์
 18 – วโรชา ภัทรโชคชัย
 20 – อนิพรณ์ เฉลิมบูรณะวงศ์

 รางวัลตำแหน่งพิเศษ 

ผลการประกวดผู้เข้าประกวด โฟโตจีนิค โมเดล 
 11 – อุไรศรี วัตรสังข์ อิดิเตอร์ ชอยซ์ 
 10 – ปีย์วรา เรืองอร่าม สาวผมสวย สุขภาพดี 
 19 – นิธินันท์ คูณสินศรันย์ นางแบบผิวเนียนนุ่ม 
 5 – อรรจมาภรณ์ อัตถศาสตร์ สาวผิวขาวกระจ่างใสทั่วเรือนร่าง 
 6 – สุกัญญา หวายสันเทียะ สาวสดใส มั่นใจ สไตล์ โมเดส 
 20 – อนิพรณ์ เฉลิมบูรณะวงศ์ เพอร์เฟค 
 18 – วโรชา ภัทรโชคชัย

 ผู้เข้าประกวด 

 ผู้ได้ตำแหน่ง ไทยซุปเปอร์โมเดลคอนเทสต์
 หมายเลข ผู้เข้าประกวด ชื่อเล่น อายุ ส่วนสูง (ซม.)  1   นิธิภรณ์ เลิศนิติวงศ์กุล  แพท  21  171.5  2   มนัสนันท์ ได้ลาภ  มะแตง  20  170  3   เพชุตา อุดมศักดิ์  น้ำหวาน  19  171  4   บุญวรา เลิศปรีชา  ไบร์ท  22  168  5   อรรจมาภรณ์ อัตถศาสตร์  ดีดี้  19  169.5  6   สุกัญญา หวายสันเทียะ  พลอย  18  173  7   อภัสนันท์ คุณสิงห์  จีจี้  17  169  8   เปรมา ทิพย์อักษร  ทิพ  19  172  9   อุไรพรรณ ปัญญไพโรจน์  หนิง  23  174 10  ปีย์วรา เรืองอร่าม  เพียว  16  174  11   อุไรศรี วัตรสังข์  ยิ้ม  16  177.5  12   ศศิ สินทวี  ศศิ  16  170  13   อัญชนา อาจกล่อม  อันนา  21  177  14   กฤษมน เนตรสว่าง  นุ่น  21  168  15   กมลวรรณ แย้มพลอย  กวาง  15  170  16   ปฏิกา ทองสัมฤทธิ์  จูน  22  170.5  17   วัลเณซ่า พวง แฮร์มันน์  ณฉัตร  20  170  18   วโรชา ภัทรโชคชัย  จีน่า  19  169  19   นิธินันท์ คูณสินศรันย์  เบียร์  21  168  20   อนิพรณ์ เฉลิมบูรณะวงศ์  แนท  17  173
# ไทยซุปเปอร์โมเดลคอนเทสต์ 2012
ไทยซุปเปอร์โมเดลคอนเทสต์ 2012  เป็นการประกวดไทยซูเปอร์โมเดลคอนเทสต์ ครั้งที่ 11 ซึ่งมีการประกวดรอบตัดสินในวันที่ 13 ธันวาคม พ.ศ. 2555 ณ บางกอกคอนเวนชัน เซ็นเตอร์ เซ็นทรัลพลาซา ลาดพร้าว กรุงเทพมหานคร ผู้ชนะไทยซุปเปอร์โมเดลคอนเทสต์ในปีนี้คือ วริศรา ยู จากกรุงเทพมหานคร

 ผลการประกวด 
 ลำดับ 
ผลการประกวดผู้เข้าประกวด ไทยซุปเปอร์โมเดล 2012 10 – วริศรา ยู 10 คนสุดท้าย 2 – ธนพร โพธาติ๊บ
 4 – ราดูวา แอลมาบลู๊ค
 5 – วิกตอเรีย ลิซา บลูม 
 8 – ชุติมณฑน์ ประสานวรรณ
 9 – ซาบีน่า ไมซิงเกอร์
 12 – นราวดี เรืองเพ็ง
 15 – ภูริชญา เจนจบจริง
 17 – แพรวพราว สองเมือง
 19 – วรรณปิยะ ออมสินนพกุล

 รางวัลตำแหน่งพิเศษ 

ผลการประกวดผู้เข้าประกวด โฟโตจีนิค โมเดล 
 19 – วรรณปิยะ ออมสินนพกุล อิดิเตอร์ ชอยซ์ 
 10 – วริศรา ยู เฮลตี บอดี เพอร์เฟคซ์ 
 15 – ภูริชญา เจนจบจริง สาวผมสวย สุขภาพดี 
 18 – ศศินีย์ ยังยิ่งยง โกลว์วิง แอนด์ บิวตี สกิน 
 10 – วริศรา ยู

 ผู้เข้าประกวด 

 ผู้ได้ตำแหน่ง ไทยซุปเปอร์โมเดลคอนเทสต์
 หมายเลข ผู้เข้าประกวด ชื่อเล่น อายุ ส่วนสูง (ซม.)  1   สุภาพร มะลิซ้อน  ฝ้าย  18  174  2   ธนพร โพธาติ๊บ  อั๊ต  17  176  3   สุพิชา แสงประทุม  กิ๊ฟ  21  171  4   ราดูวา แอลมาบลู๊ค  วา  18  169  5   วิกตอเรีย ลิซา บลูม  วิกตอเรีย  18  175  6   ธันยาภรณ์ รุ่งเรือง  เฟิร์น  16  170  7   วีนัส นันทะชัย  แพท  18  168  8   ชุติมณฑน์ ประสานวรรณ  ชมพู  17  168  9   ซาบีน่า ไมซิงเกอร์  ซาบีน่า  18  172 10  วริศรา ยู  จิงจิง  15  170  11   กชมน สิงห์มานนท์  อาย  18  171  12   นราวดี เรืองเพ็ง  หนิง  18  172  13   พลอยพรรณราย ชื่นชม  ยู่ยี่  18  174  14   ปวีณา อินทร์เพ็ชร์  โบยี  16  170  15   ภูริชญา เจนจบจริง  เม็ดพลอย  16  176  16   ชนนี ห่วงญาติ  อุ้ม  20  171  17   แพรวพราว สองเมือง  พราว  15  172  18   ศศินีย์ ยังยิ่งยง  จีจี้  19  169  19   วรรณปิยะ ออมสินนพกุล  กวาง  20  170  20   ตะวัน จันทรโชตะ  ตะวัน  23  173
# การระบาดทั่วของโควิด-19 ในประเทศเกาหลีใต้
การระบาดทั่วของไวรัสโคโรนาในประเทศเกาหลีใต้ ดำเนินอยู่ในประเทศเกาหลีใต้ ตั้งแต่วันที่ 20 มกราคม พ.ศ. 2563 ซึ่งเป็นวันที่พบผู้ติดเชื้อรายแรกในประเทศ โดยจำนวนผู้ติดเชื้อในประเทศเกาหลีใต้ในวันที่ 19 กุมภาพันธ์ เพิ่มขึ้น 20 ราย และวันที่ 20 กุมภาพันธ์ เพิ่มขึ้น 58 จนในวันที่ 21 กุมภาพันธ์ พ.ศ. 2563 มีผู้ติดเชื้อรวม 346 ราย ซึ่งบันทึกโดยสำนักงานควบคุมและป้องกันโรคแห่งเกาหลี (KCDC) และสถานการณ์เลวร้ายขึ้นจากกิจกรรม แพเชิน 31 ซึ่งเป็นกิจกรรมทางศาสนาคริสต์ที่คริสตจักรพระเยซูชินซ็อนจิในแทกู 

ท่ามกลางความตระหนกว่าจะมีผู้ติดเชื้อเพิ่มมากกว่านี้ทำให้กิจกรรมที่มีผู้ชุมนุมเป็นจำนวนมากหลายกิจกรรมต้องถูกยกเลิกไป และเริ่มมีมาตการปิดกั้นในเมืองต่างๆ ของประเทศ และทหาร 300 นายในแทกูก็ถูกแยกตัวออกมาและกักตัว ทั้งนี้ยังปฏเสธการเข้าประเทศของชาวต่างประเทศที่มาจากมณฑลหูเป่ย ประเทศจีนอีกด้วย

ในวันที่ 9 เมษายน พ.ศ. 2563 ในประเทศเกาหลีใต้มีผู้ติดเชื้อถึง 10,423 รายและเสียชีวิต 204 ราย และอีก 494,711 รายอยู่ระหว่างการตรวจรักษา ซึ่งอัตราการเสียชีวิตของผู้ติดเชื้อในประเทศเกาหลีใต้เฉลี่ยที่ 1.95 เปอร์เซ็นต์ เกาหลีใต้จัดเป็นประเทศที่มีการแพร่ระบาดร้ายแรงที่สุดประเทศหนึ่งและควบคุมการระบาดได้ดีที่สุดประเทศหนึ่งร่วมกับประเทศไต้หวันและประเทศเวียดนาม